დიმიტრი ლაპტევის სრუტე
დიმიტრი ლაპტევის სრუტე (რუს. Пролив Дмитрия Лаптева) — სრუტე ჩრდილოეთის ყინულოვან ოკეანეში, დიდი ლიახოვის კუნძულსა და კონტინენტს შორის. აერთებს ლაპტევებისა და აღმოსავლეთ ციმბირის ზღვებს. სიგრძე 115 კმ, სიგანე 50–61 კმ. უმცირესი სიღრმე ფარვატერზე — 11 მეტრი, უდიდესი — 16 მეტრი. წლის უმეტეს ნაწილში დაფარულია ყინულით. სახელი ეწოდება პოლარული მკვლევრის, დიმიტრი ლაპტევის პატივსაცემად.